แฟนมีอาการเจ็บนมข้างเดียวและเจ็บท้องแบบมาๆหายๆมีโอกาสจะเป็นอาการท้องไหมครับ
สวัสดีค่ะ P.....,อาการเจ็บเต้านมและเจ็บท้องเป็นๆ หายๆ ไม่ได้เป็นอาการเฉพาะที่เกิดจากการตั้งครรภ์เพียงอย่างเดียว อาจเกิดจากสาเหตุอื่นๆ ได้ เช่น เป็นอาการก่อนการมีประจำเดือนมา ผลข้างเคียงของการใช้ยาฮอร์โมนต่างๆ ยาสตรี สมุนไพร อาหารเสริม หรืออาจเกิดจากการมีความเครียด วิตกกังวล เป็นต้น หรืออาการเจ็บเต้านมอาจเกิดจากการมีเต้านมอักเสบ มีซีสต์ในเต้านม ส่วนอาการปวดท้อง ก็อาจเกิดจากมีโรคกระเพาะอาหารอักเสบ กระเพาะปัสสาวะอักเสบ ลำไส้อักเสบ ท้องผูก เป็นต้นหากต้องการจะทราบว่ามีการตั้งครรภ์หรือไม่ ก็ควรตรวจหาการตั้งครรภ์จากปัสสาวะ โดยตรวจเมื่อประจำเดือนขาดไปแล้ว หรือตรวจหลังจากที่มีเพศสัมพันธ์ไปแล้วประมาณ 2 สัปดาห์ค่ะ